Ing tanggal 13 Fèbruari 1755 pihak VOC kang wis ngalami kebangkrutan kasil ngajak Pangeran Mangkubumi rukun. Prajanjian Giyanti kang ditapakasmani déning Pakubuwana III ngakoni kadhaulatan Pangeran Mangkubumi minangka ratu Mataram kang nguasani setengah wewengkon Kasunanan Surakarta kanthi gelar Hamengkubuwana I. Sairing karo lumakuning wektu, nagari Mataram kang dipanggedhèni déning Hamengkubuwana I banjur luwih misuwur kanthi jeneng Kasultanan Yogyakarta.
